text: Christiansfeld er optaget på verdensarvslisten
  04 juli 2015 kl. 13.30
  Christiansfeld har fået en plads på den berømte UNESCO liste for verdensarv.
  Der blev delt mange roser ud i Bonn til Christiansfeld her til eftermiddag. Byen er netop blevet optaget på UNESCOs Verdensarvsliste.
  Flere lande mente, at den lille by syd for Kolding skulle på listen, blandt andet på grund af utrolige bygninger og historien bag, som de sagde.
  Borgmester Jørn Pedersen var dybt taknemmelig og meget stolt, sagde han.
  Vores reportere er med direkte fra Bonn og Christiansfeld i vores udsendelse 19.30.
  